કડકડતી ઠંડીમાં હજારો લોકોના ઉત્સાહ વચ્ચે રાજ્યના સંવેદનશીલ મુખ્યમંત્રીએ મેરેથોનનો પ્રારંભ કરાવ્યો ત્યારે એક નાનકડો બાળ દોડવીર મુખ્યમંત્રી સાથે હાથ મિલાવવા ઉત્સુક હતો તેણે ચૂસ્ત પોલીસ બંદોબસ્ત વચ્ચે પણ હિંમતભેર મુખ્યમંત્રી સાથે હાથ મિલાવવાનો પ્રયત્ન કર્યો ત્યારે સલામતી વ્યવસ્થા સંભાળવા જવાનોએ તેને રોકયો પરંતુ પોતાના પ્રિય મુખ્યમંત્રીને મળવા થનગનતા એક બાળકની લાગણી જોઈને સ્ટેજ પરથી વિદાય લેતા હોવા છતા મુખ્યમંત્રી વિજયભાઈ રૂપાણીએ બાળકનો ચહેરો વાંચી લીધો અને સ્ટેજ પરથી પરત ફરીને પણ બાળકની ઈચ્છા પ્રત્યે સંવેદનશીલતા દર્શાવી તેને નીચા નમીને મળ્યા હતા ત્યારે બાળક અને મુખ્યમંત્રીના ભાવવિભોર ચહેરાએ ઉપસ્થિત લોકોના મન જીતી લીધા હતા તે વેળાની તસ્વીર બાજુમાં શ્રીમતી અંજલીબેન રૂપાણી તથા મેયર બીનાબેન પણ બાળકની લાગણીને જોઈ મલકી ઉઠયા હતા (તસ્વીરઃ અશોક બગથરીયા)